เป็นร้านที่เดินผ่านมากินโดยไม่ได้ตั้งใจอีกแล้ว 

ทั้งร้านเห็นมีหมูแดง กับหมูกรอบ อยู่แค่นั่น เอาวะ สั่งข้าวหมูแดง+หมูกรอบมากิน

พอตักเข้าปากเท่านั่นล่ะ น้ำตาเล็ดเลย ไม่เคยกินหมูกรอบที่อร่อยเท่านี้มาก่อน

คือส่วนที่เป็นเนื้อก็จะนุ่ม ความรู้สึกประมาณกินสันนอก ส่วนที่เป็นมัน ก็ยืดหยุ่น นิ่มๆ ไม่ได้เป็นมันชิ้นหนาๆเป็นริ้วๆเหมือนเจ้าอื่น ที่เด็ดคือส่วนที่กรอบ จะบางและกรอบเกรียวเคี้ยวมัน ไม่แข็งเคี้ยวไม่ออกเหมือนที่ขายทั่วไป เทียบแล้วมันบางกรอบคล้ายๆหมูหัน

เรียกว่าวันที่กินวันแรก ประทับใจมากจนต้องสั่งเฉพาะหมูกลับบ้านเลย

จริงๆแถวนั้นมีหมูกรอบอีกร้านที่เหมือนจะดังกว่า แต่เราไปลองกินแล้ว หมูร้านนั้นก็ถือว่าอร่อย แต่จะแข็งกว่าร้านนี้ เราเลยชอบร้านนี้มากกว่า
